Sens dubte, la resposta és sí! De fet, sempre ha estat legal instal·lar plaques solars, però ara amb la regulació actual (Reial Decret 244/2019, d'autoconsum), és molt més senzill que abans ja que els tràmits administratius s'han reduït significativament i, a més, s'han eliminat barreres econòmiques, com l'obligació d'instal·lar un comptador de generació per a una instal·lació individual. Aquí tens més informació.
A més, la nova regulació permet aprofitar l'energia excedentària de manera simple, reduint de manera significativa els temps d'amortització del cost de la instal·lació. Pots consultar aquí més informació sobre la compensació d'excedents que ja oferim a Holaluz.
Així mateix, la normativa europea, a través del paquet de directives anomenat "Clean Energy Package" que entra en vigor el 2021, imposa als estats membres unes obligacions en matèria d'autoconsum. Les més significatives són:
- Prohibició d'establir càrrecs a l’energia autoconsumida (el que coneixíem com a "impost al sol")
- Tràmits simplificats d'autorització per a instal·lacions de petita potència
- Mecanismes que permetin obtenir una valorització de l'energia excedentària
Tot això, ens dóna una seguretat respecte de l'actual regulació d'autoconsum a Espanya.